


ANEXA nr.  9 la H.C.L. nr. ……… / ……………… 2026
LISTA DE INVESTIȚII ÎN SARCINA OPERATORULUI
Serviciul Public de Utilități Buhuși · anexă la contractul de dare în administrare
Prezenta listă cuprinde investițiile pe care operatorul are obligația de a le realiza pentru prestarea Serviciului Public de Salubrizare al Orașului Buhuși, în completarea bunurilor date în administrare de delegatar, prevăzute în anexa nr. 8.
Investițiile se realizează din surse proprii ale operatorului, prin leasing financiar sau din cota de dezvoltare cuprinsă în tarif, cu respectarea termenelor din tabelul de mai jos.
A. Lista investițiilor
	Nr.
	Denumirea investiției
	Caracteristici tehnice minime
	Cantitate
	Valoare estimată (lei)
	Termen de realizare
	Categoria bunului

	1
	Autocompactor mixt, echipat cu braț macara pentru ridicarea containerelor de 3 și 5 mc
	16 + 2 mc; grad de compactare 1:5; normă minimă de poluare Euro 5; sistem de supraveghere video și sistem de poziționare prin satelit
	1 buc.
	844.000
	ulterior începerii prestării și capitalizării
	bun de retur

	2
	Containere de tip clopot pentru colectarea separată a deșeurilor din sticlă
	2 mc fiecare; ridicare prin braț macara; amplasate în punctele de aport voluntar
	6 buc.
	21.000
	ulterior începerii prestării și capitalizării
	bun de retur

	3
	Container pentru stocarea temporară a deșeurilor de echipamente electrice și electronice
	container metalic acoperit, amplasat la baza de lucru; echipamente de manipulare și de fixare
	1 buc.
	10.000
	ulterior începerii prestării și capitalizării
	bun de retur

	4
	Instalație de spălare a carosabilului, montată în remorca tractorului aflat în dotarea autorității locale
	buncăr de apă de 3 mc și pompă cu motor pe benzină, montate în remorcă și demontabile, pentru adaptarea utilajului la operațiunea de spălare
	1 buc.
	12.000
	până la începerea anului al doilea de operare
	bun de retur

	TOTAL
	
	
	10 buc.
	887.000
	
	








B. Modul de finanțare și recuperarea investițiilor
	Nr.
	Investiția
	Sursa de finanțare
	Durata de amortizare
	Amortizare anuală (lei)
	Recuperare prin tarif

	1
	Autocompactor mixt cu sistem macara








	leasing financiar, 80% din valoare, pe 5 ani, 20% surse proprii
	8 ani
	105.500
	tariful de colectare a deșeurilor reciclabile și cel de colectare a biodeșeurilor, proporțional cu gradul de alocare

	2
	Containere de tip clopot pentru sticlă



	surse proprii ale operatorului
	5 ani
	4.200
	tariful de colectare a deșeurilor reciclabile

	3
	Container pentru stocarea temporară a D.E.E.E.

	surse proprii ale operatorului
	8 ani
	1.250
	tariful de colectare a D.E.E.E.

	4
	Instalație de spălare a carosabilului
	surse proprii ale operatorului
	2 ani
	6.000
	tariful de spălat al căilor publice

	TOTAL
	
	
	
	116.950
	


C. Justificarea investițiilor
1. Autocompactorul mixt cu braț macara este singura autospecială din configurația serviciului care poate ridica și transporta containerele de 3 mc și 5 mc ale ecoinsulelor de tip 2, precum și containerele de tip clopot pentru sticlă. Fără această dotare, deservirea ecoinsulelor nu se poate realiza, iar configurația cu trei autospeciale nu acoperă necesarul de 121 de ore săptămânal într-un singur schimb. Celelalte două autocompactoare, de 20 mc și de 16 mc, se achiziționează de delegatar și se pun la dispoziția operatorului potrivit anexei nr. 8.
2. Containerele de tip clopot pentru sticlă asigură colectarea separată a fracției de sticlă în punctele de aport voluntar, contribuind la atingerea indicatorului de performanță pentru colectarea separată a deșeurilor de hârtie, metal, plastic și sticlă, stabilit la 80% din cantitatea totală generată.
3. Containerul pentru stocarea temporară a deșeurilor de echipamente electrice și electronice asigură depozitarea în condiții de siguranță a cantității de 30,58 tone pe an, colectată în cadrul celor patru campanii anuale, până la predarea către operatorii economici autorizați.
4. Instalația de spălare a carosabilului este necesară pentru prestarea activității de spălat al căilor publice, care se execută începând cu anul al doilea de operare, o dată la două săptămâni, pe o suprafață de 216.762 mp la o spălare și 3.251.430 mp pe an. Echipamentul, compus din buncăr de apă de 3 mc și pompă cu motor pe benzină, se montează în remorca tractorului aflat în dotarea autorității locale, prevăzut la poziția B.2 din anexa nr. 8, și este demontabil, permițând utilizarea tractorului și la celelalte operațiuni.
D. Obligațiile operatorului privind investițiile
1. Operatorul realizează investițiile din prezenta listă la termenele stabilite, pe cheltuiala sa, și face dovada realizării acestora prin documente justificative comunicate autorității locale.
2. Investițiile de natura bunurilor de retur revin de drept autorității locale la încetarea contractului, gratuit și libere de orice sarcini, și se integrează în domeniul public al Orașului Buhuși
3. Operatorul poate propune autorității locale modificarea prezentei liste în situațiile prevăzute la art. 33 alin. (5) din contractul de dare în administrare, respectiv modificări legislative care impun ajustarea parametrilor tehnici, identificarea unor soluții tehnice mai eficiente sau disponibilitatea unor fonduri suplimentare. Modificările aprobate devin anexă la contract.
4. Bunurile realizate prin investițiile din prezenta listă se supun inventarierii anuale, se evidențiază distinct în contabilitatea operatorului și se asigură împotriva riscurilor, pe cheltuiala acestuia.

